Kaaruka

Kaaruka on küla Järva maakonnas Paide linnas, asukohaga Roosna-Alliku–Peetri maantee (13 km) ääres, Allikjärve ja Kodasema küla vahel.

Enne Eesti omavalitsuste haldusreformi 2017. aastal kuulus küla Roosna-Alliku valda.

Kohalik seltsielu
Aastast 1998 on Kaaruka külavanem Malle Rooba. Alates 2000. aastast tegutseb Kaarukas külaselts. Selle eestvedamisel valmis 2005. aasta augustis küla vanasse kooli- ja vallamajja, hilisemasse pritsikuuri ja sovhoosi tsemendilattu rajatud seltsimaja, mis kandideeris Järvamaa aasta teole 2005 ja on järgnevatel aastatel muutnud küla seltsielu poolest lähikonna aktiivseimaks paigaks. Aastal 2005 kandideeris Kaaruka Järvamaa aasta küla tiitlile, pälvides koha esikolmikus (võitis Vao küla Koeru vallas, kolmikusse kuulus veel Sargvere küla Paide vallas).

Alates 2006. aastast on Roosna-Alliku valla kultuurielu üheks tipphetkeks igasuvised Kaarukas toimuvad seppade päevad, kus kogunevad ja annavad õpitube sepad üle Eesti ning esinevad tuntud muusikud ja ansamblid. 2007. aastal oli Kaaruka küla seltsimajas üleval Ly Lestbergi fotonäitus 2006. aasta seppade päevadest. Sama näitus oli üleval ka detsembris Riigikogus ja 2008. aastal Berliini kunstigaleriis.

Muu
Kaaruka küla on Eesti koondise jalgpallurite Urmas ja Meelis Rooba sünnikoht ning Wimbergi romaani "Lipamäe" peamine tegevuskoht.

Viited

Välislingid

Kaaruka ja selle lähiümbruse kultuuriloost ja vaatamisväärsustest

 "Mõisakool meenutab ajalugu", Järva Teataja, 11. august 2004
 Jaak Urmet, "Mööda Järvamaa kultuurijälgi – järvede ja külade saladused", Eesti Päevaleht, 3. detsember 2004
 "Muinastulede retk meenutab aegumatut", Järva Teataja, 27. august 2005

Kohalikust eluolust
 Signe Kalberg, "Raamatukogule annab hinge tema hoidja", Järva Teataja, 28. oktoober 2004
 Arnika Tegelmann, "Külaelu edeneb vaid koostöös", Järva Teataja, 26. märts 2005
 Marika Rajamäe, "Kaaruka küla ehitab seltsimaja", Järva Teataja, 14. juuli 2005
 "Järvamaa aasta tegu 2005 ootab valimist", Järva Teataja, 29. detsember 2005
 Bianca Mikovitš, "Vesi ujutab üle majahoove ja teid, Järva Teataja, 1. aprill 2006
 Marika Rajamäe, "Kaaruka külas keeb üle väike nõiakaev", Järva Teataja, 14.12.2008
 Kristo Kivisoo, "Kaaruka külaselts tegi tsemendikuurist kooskäimiskoha", Järva Teataja, 21.3.2009

Seppade päevadest
 Bianca Mikovitš, "Kaaruka külas tulevad seppade päevad", Järva Teataja, 29. juuli 2006
 Bianca Mikovitš, "Seppade päeval avanevad uued anded", Järva Teataja, 5. august 2006
 Pamela Parts, "Kaarukal kolksuvad sepavasarad", Järva Teataja, 4. august 2007
 "Roosna-Allikul toimuvad seppade päevad", ERR, Terevisioon, 29.7.2008
 Kai Simson, "Sepad jagasid Roosna-Allikul noortele sepanippe", Maaleht, 2.8.2008

Järva maakonna külad
Paide linn